armvectores/hy_wikipedia_2023 huggingface dataset:
Ջուլիանո Ամատո

Ջուլիանո Ամատո (իտալերեն՝ Giuliano Amato, մայիսի 13, 1938(1938-05-13), Թուրին, Իտալիա), իտալացի քաղաքական գործիչ, երկու անգամ ընտրվել է որպես  Իտալիայի վարչապետ։ 


== Կենսագրություն ==
Ջուլիանո Ամատո ծնվել է Թուրինում, սակայն մեծացել է Տոսկանայում։ 1960 թվականին իրավաբանական գիտական աստիճանով ավարտել է Պիզայի համալսարանը և մինչև 1963 թվականը դասավանդել է Կոլումբիայի համալսարանում։ 1979 թվականից մինչև 1997 թվականը Մոդենայի, Պերուջայի և Ֆլորենցիայի համալսարաններում դասավանդելուց հետո նաև եղել է իտալական և համեմատական սահմանադրական իրավունքի պրոֆեսոր Հռոմի Սապիենցա համալսարանում։ 
Դեռևս 1958 թվականին, անդամակցելով Իտալիայի Սոցիալիստական կուսակցության հետ, 1983 թվականից մինչև 1993 թվականը եղել է Խորհրդարանի անդամ։ Իր կուսակցության անդամ Բետինո  Կրակսի կառավարությունում 1987-1988 թվականներին եղել է փոխվարչապետ իսկ 1987-1989 թվականներին՝ ֆինանսների նախարար։


=== Կառավարության ղեկավար ===
1992 թվականի հունվարից մինչև 1993 թվականի ապրիլը եղել է Իտալիայի նախարարների խորհրդի նախագահն։ Նրա կառավարման ընթացքում տեղի է ունեցել կոռուպցիայի ճգնաժամ, որը հանգեցրել է զգալի փոփոխությունների Իտալիայի քաղաքական կյանքում։ Ամատոն ընդունել մի օրենք, որը կոռուպցիոն դեպքերի հետաքննությունը հանձնում էր կառավարության կողմից վերահսկվող ոստիկանության ձեռքում, բայց հասարակական դժգոհությունը Իտալիայի նախագահ Օսկար Լուիջի Սկալֆարոյին ստիպել է հրաժարվել այն ստորագրելուց։  


=== Ձիթենու ծառ կոալիցիայի կառավարության անդամ և ղեկավար ===
1998 թվականին Ամատոն մտել է Մասիմո Դ'Ալեմայի կառավարություն՝ դառնալով ինստիտուցիոնալ բարեփոխումների նախարար, իսկ 1999 թվականի դեկտեմբերից մինչև 2000 թվականի մարտը՝ ֆինանսների նախարար։ 2000 թվականից մինչև 2001 թվականի ապրիլը Ամատոն կրկին զբաղեցրել Է նախարարների խորհրդի նախագահի պաշտոնը՝ բարեփոխումներ իրականացնելով, որոնք ուղղված են տնտեսության մրցունակության բարձրացմանը և սոցիալական պաշտպանության ամրապնդմանը։


=== Սահմանադրական դատարանի դատավոր ===
2013 թվականի սեպտեմբերի 12-ին Իտալիայի նախագահ Ջորջո Նապոլիտանոն Ջուլիանո Ամատոյին նշանակել է Իտալիայի սահմանադրական դատարանի կազմում։


== Ծանոթագրություններ ==
Վերին Մառն

Վերին Մառն (ֆրանսերեն՝ Haute-Marne), դեպարտամենտ Ֆրանսիայի հյուսիս-արևելքում։ 

Վերին Մառն դեպարտամենտի կարգային թիվն է՝ 52։


== Պատմություն ==

Վերին Մառնը Ֆրանսիական հեղափոխության ժամանակ 1790 թ. մարտին կազմավորված առաջին դեպարտամենտներից մեկն է։ 
Անունն ստացել է Մառն գետից։ Բնակչությունը կազմում է 194.8 հազար մարդ։


== Աշխարհագրական տվյալներ ==
Շրջապատված է Մյոզ, Վոգեզներ, Վերին Սոն, Կոտ դ'Օր, Օբ և Մարն դեպարտամենտներով։
Տարածքը 6221 քառ.կմ է, ունի 432 համայնք։


== Արտաքին հղումներ ==
Պաշտոնական կայք Archived 2007-06-09 at the Wayback Machine.
Գուդյա

Գուդյա (ուկրաիներեն՝ Гудя), (հունգ.՝ Gődényháza), գյուղ Ուկրաինայի Անդրկարպատյան մարզի Վինոգրադովի շրջանում։
2001 թվականի տվյալներով Գուդյա գյուղում բնակվում էր 592 մարդ։ Բնակավայրը զբաղեցնում է 3578 կմ² տարածք։ Բնակչության խտությունը կազմում էր 0,17 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(1063) Աքվիլեգիա

(1063) Աքվիլեգիա (անգլ.՝ Aquilegia), աստերոիդ աստերոիդների հիմնական գոտում։ Հայտնաբերվել է 1925 թվականի դեկտեմբերի 6-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,313842 ա. մ., առավելագույնը մոտենում է 2,22 ա. մ. հեռավորության վրա և հեռանում 2,4077 ա. մ.։ Արեգակի շուրջ մեկ ամբողջական պտույտ է կատարում 1285,58 երկրային օրվա ընթացքում, իր ուղեծրով շարժվելով միջինում 0,280029 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,97° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1063) Աքվիլեգիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բամբա (Բուրունդի)

Բամբա (ֆրանսերեն՝ Bamba), գյուղ Բուրունդիի հյուսիս-արևմուտքում՝ Բուբանզա շրջանի Մուսիգատի համայնքում։


== Արտաքին հղումներ ==
Satellite map at Maplandia.com


== Աղբյուրներ ==
Նոգկղաու (Գորիի շրջան)

Նոգկղաու (վրաց.՝ ნოგყაუ), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 900 մետր բարձրության վրա։ Շրջկենտրոն Գորիից հեռու է 20 կմ։


== Ծանոթագրություններ ==
Գոլուբենկա

Գոլուբենկա (ուկրաիներեն՝ Голубенка), գյուղ Ուկրաինայի Կիրովոգրադի մարզի Նովոարխանգելսկի շրջանում։
2001 թվականի տվյալներով Գոլուբենկա գյուղում բնակվում էր 46 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աթանան

Աթանան (թուրքերեն՝ Atalan), գյուղ Արևմտյան Հայաստանում, Վանի վիլայեթի Գավաշի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ցեղասպանության տարիներին Օսմանյան Թուրքիայի իշխանությունները գյուղում բնակեցրեցին քրդերին։ Գյուղում կար հայկական եկեղեցի, որը ավերվել է, և եկեղեցական քարերից տներ են կառուցվել։


== Ծանոթագրություններ ==
766

766 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 766 թվականն է, 
VIII դարի 66-րդ տարին։


== Դեպքեր ==


== Ծնունդներ ==


== Մահեր ==
Սըդըն

Սըդըն (պարսկերեն՝ سقين), հայաբնակ գյուղ Իրանում, Ղարադաղի Քեյվան գավառակում։ 20-րդ դարի սկզբին ուներ 673 հայ բնակիչ (118 տուն)։ Զբաղվում էին այգեգործությամբ, պարտիզպանությամբ, հացահատիկի մշակությամբ, անասնապահությամբ, արհեստներով, առևտրով։ Գյուղում կար եկեղեցի՝ կից դպրոցով։ Բնակիչները 1946 թվականին ներգաղթել են Խորհրդային Հայաստան։
Սամարայի կենդանաբանական այգի

Սամարայի կենդանաբանական այգի (ռուս.՝ Самарский зоопарк), կենդանաբանական այգի Սամարա քաղաքում։


== Կենդանիներ ==
Կենդանաբանական այգու կենդանիների թվում են՝ ամուրյան վագրը, հեռավորարևելյան ընձառյուծը, աֆրիկյան առյուծը, սև յագուարը, գորշ արջը, կապիկները, սիրամարգերը, արծիվները, ծովարծիվները, բվեճները, նեղոսյան կոկորդիլոսը, օձերի էկզոտիկ տեսակներ, պիրանաները և այլ հետաքրքիր կենդանիներ։


== Պատմություն ==
Սամարայի կենդանաբանական այգու հիմնադրման ամսաթիվը համարվում է 1992 թվականի հունվարի 16-ը։ Կենդանաբանական այգու նախնական հավաքածուն բաղկացած էր «Տերեմոկ» (Վերնատնակ) կոոպերատիվին պատկանող կենդանիներից և իր կազմում ներառում էր 46 տեսակի 80 առանձնյակներ։ Կենդանաբանական այգու հիմնադիրն ու առաջին տնօրենն է եղել Ալեքսեյ Իվանովիչ Դեգտյարը։ Մինչև 1997 թվականի դեկտեմբեր Սամարայի կենդանաբանական այգին իրենից ներկայացնում էր տեղաշարժվող հավաքածու, ամռանը կենդանիները գտնվում էին Յուրի Գագարինի անվան զբոսայգում, ձմռանը՝ Ժիգուլևսկի այգիների ջերմոցներում։ Կենդանիներին կերակրելը, ինչպես նաև պահպանման պայմանները բավարար չէին։ Չնայած այն հանգամանքին, որ 1997 թվականին Սամարայի կենդանաբանական այգին ունեցավ մշտական ​​վայր Ընդհատակյա գործիչների ձորակում (այժմ՝ Պոստնիկովի ձորակ), 0,23 հեկտար տարածքում կենդանիների պահպանման պայմանները չբարելավեցին։
2006 թվականին Սամարայի կենդանաբանական այգին անցավ մշակույթի նախարարության Սամարայի մարզի ենթակայության ներքո, և կենդանաբանական այգու ղեկավար դարձավ Օլեգ Վալենտինովիչ Շեպտալովը։ Այնուհետև կենդանաբանական այգում ամեն ինչ արմատապես փոխվեց. Սամարայի կենդանաբանական այգին այժմ դարձել է Սամարայի մարզի բնակիչների սիրված վայրերից (այցելուների թիվն ավելացել է 3,5 անգամ), կենդանիների պահպանման համար կառուցվել են նոր շենքեր՝ Էկոցուցասրահ, ակվատերիում, թռչնարաններ, մեծավանդակներ գիշատիչների, կղճակավորների  համար, կահավորված երկու լճակներ թռչունների համար։ Կերակրումն իրականացվում է ըստ Մոսկվայի կենդանաբանական այգու օրաբաժնի։


== Ծանոթագրություններ ==


== Արտաքին հղումներ ==
Սամարայի կենդանաբանական այգի Archived 2010-04-16 at the Wayback Machine.
Վենեդիկտ Երոֆեև

Վենեդիկտ Վասիլևիչ Երոֆեև (ռուս.՝ Венедикт Васильевич Ерофеев, հոկտեմբերի 24, 1938(1938-10-24), Kandalaksha, Մուրմանսկի մարզ, ՌԽՖՍՀ, ԽՍՀՄ - մայիսի 11, 1990(1990-05-11)[…], Մոսկվա, ԽՍՀՄ), 20-րդ դարի երկրորդ կեսի ռուս խորհրդային գրող։ Հայտնի է Երոֆեևի «Մոսկվա–Պետուշկի» ստեղծագործությունը։


== Ծանոթագրություններ ==


== Գրականություն ==
Муравьёв В. «Высоких зрелищ зритель» // Ерофеев В. В. Записки психопата. — М.: Вагриус, 2000. — С. 5—12.
Безелянский Ю. Н. Страсти по Луне: Книга эссе, зарисовок и фантазий. — М.: Радуга, 1999. — 368 с.
Венедикт Ерофеев, 26 октября 1938 года — 11 мая 1990 года // Театр. — 1991. — № 9. — С. 74—122.
Шмелькова Н. А. Последние дни Венедикта Ерофеева: Дневники. — М.: Вагриус, 2002. — 320 с.: фот.
Зорин А. Пригородный поезд дальнего следования // Новый мир. — 1989. — № 5. — С. 256—258.
Гаспаров Б., Паперно И. «Встань и иди» // Slavica Hierosolymitana. — 1981. — Vol. V—VI — С. 387—400.
Бавин С. «Самовозрастающий Логос» (Венедикт Ерофеев): Библиогр. очерк. — М., 1995. — 45 с.
Седакова О. Венедикт Ерофеев Archived 2009-04-20 at the Wayback Machine. // Ерофеев В. В. Мой очень жизненный путь. — М.: Вагриус, 2008. — С. 590—601.
Фрейдкин М. О Венедикте Ерофееве// Фрейдкин М. Каша из топора. М.: Время, 2009. — С. 294—318.
Tumanov, Vladimir. The End in V. Erofeev’s Moskva-Petuski. Russian Literature 39 (1996): 95—114.
Благовещенский Н. По ту сторону Москвы — к Петушкам: Исследование поэмы В. Ерофеева «Москва — Петушки», её героя и автора с точки зрения различных глубинно-психологических подходов // Russian Imago 2001: Исследования по психоанализу культуры. — СПб.: Алетейя, 2002. — С. 428—454.
Благовещенский Н. А. Случай Вени Е.: Психоаналитическое исследование поэмы «Москва — Петушки». — СПб.: Гуманитарная академия, 2006. — 256 с. (рец.: Карелин В. Книги о психоанализе культуры, её психоаналитиках и пациентах // Новое литературное обозрение. — 2007. — № 85)
Гайсер-Шнитман, Светлана. Венедикт Ерофеев: «Москва-Петушки», или «The Rest is Silence». Bern etc.: Lang, 1989, 307 p. (Slavica Helvetica, 30). (на рус. языке)
Сухих, Игорь. Заблудившаяся электричка // Знамя, 2002, № 12.


== Արտաքին հղումներ ==
Մոսկվա – Պետուշկի գիրքը bookmark.am֊ում
Անդրյուշկինա (Պեչորայի վտակ)

Անդրյուշկինա (ռուս.՝ Андрюшкина), գետ Ռուսաստանում, հոսում է Կոմի Հանրապետությունում։ Գետաբերանը գտնվում է Պեչորա աջ ձախ ափին՝ 704 կմ հեռավորության վրա։ Գետի երկարությունը կազմում է 53 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը ստորին Ուսա, գետի գետային ավազանը Պեչորա։


== Ծանոթագրություններ ==
Հունվարի 17

Հունվարի 17, տարվա 17-րդ օրն է։

Տարվա ավարտին մնում է 348 (նահանջ տարիներին՝ 349) օր։


== Դեպքեր ==
1913 - Ռայմոն Պուանկարեն ընտրվում ե Ֆրանսիայի նախագահ
1930 - Երևանում բացվեց գրողների տունը
1991՝ սկսվեց «Անապատի փոթորիկ» մարտական գործողությունը։


== Ծնունդներ ==
1706 - Բենջամին Ֆրանկլին, ամերիկացի քաղաքական գործիչ (մ. 1790)
1791 - Անտուան Ժան Սեն-Մարտեն, ֆրանսիացի հայագետ
1820 - Էնն Բրոնտե, անգլիացի գրող և պոետ
1863՝Կոնստանտին Ստանիսլավսկի, ռուս դերասան, ռեժիսոր (մ. 1938)
Դեյվիդ Լլոյդ Ջորջ՝ բրիտանացի պետական գործիչ1894 - Տիգրան Հախումյան, հայ բանաստեղծ, գրականագետ, թարգմանիչ (վ. 1973)
1899 - Ալֆոնս Գաբրիել Կապոնե, ամերիկացի մաֆիոզի (մ. 1947)
1917 - Իսահակ Ալավերդյան, հայ արձակագիր, թատերագետ, թարգմանիչ
1921 - Սեպուհ Թումյան, հայ բժիշկ, վնասվածքաբան-օրթոպեդ
1924 - Ռաֆայել Նանուշյան, հայ գծանկարիչ
1933 - Դալիդա, երգչուհի (մ. 1987)
1942 - Մուհամեդ Ալի, ամերիկացի բռնցքամարտիկ
1961 - Մայա Չիբուրդանիձե, վրացի շախմատիստուհի
1962 - Ջիմ Քերրի, կանադացի կատակերգակ դերասան
1964 - Միշել Օբամա, ԱՄՆ առաջին տիկին
1982 - Դուեյն Ուեյդ, ամերիկացի բասկետբոլիստ։
1983 - Ալվարո Արբելոա, իսպանացի ֆուտբոլիստ, պաշտպան


== Մահեր ==
1860 - Դոմինիկ Էնգր (ծն. 1780), ֆրանսիացի նկարիչ
1961 - Պատրիս Լումումբա (ծն. 1925)
2002 - Կամիլո Խոսե Սելա (ծն. 1916), իսպանացի գրող
2008 - Ռոբերտ Ֆիշեր (ծն. 1943), ամերիկացի շախմատիստ


== Տոներ ==
Նենադ Բելիցա

Նենադ Բելիցա (խորվ.՝ Nenad Bjelica, օգոստոսի 20, 1971(1971-08-20), Օսիեկ, ՀՍՖՀ), խորվաթ ֆուտբոլիստ, կիսապաշտպան, խաղացել է այնպիսի թիմերում ինչպիսիք են՝  «Ռեալ Բետիս», «Ադմիրա Բակկեր Մյոդլինգ», «Օսիեկ» և այլն։ 2007 թվականին Բելիցան ավարտեց ֆուտբոլիստի կարիերան և զբաղվեց մարզչական աշխատանքով։


== Կարիերա ==
Բելիցա Նենադը ծնվել է 1971 թվականի օգոստոսի 20-ին Օսիեկ քաղաքում, Հարավսլավիայում։ Իր ֆուտբոլային կարիերան սկսել է «Օսիեկում» 1990 թվականին։ 1993 թվականին նա անցավ «Ալբասետե» և մնաց այնտեղ մինչև 1996 թվական։ 1996 թվականից մինչև 1997 թվական Բելիցան խաղաց «Ռեալ Բետիսում», իսկ 1998 թվականին  «Լաս Պալմասում»։ 1999 թվականին նա վերադարձավ «Օսիեկ», բայց արդեն 2002 թվականին սկսեց խաղալ «Կայզերսլաուտերնայում»։ 2004 թվականին Բելիցան տեղափոխվեց «Ասդմիրա Բակկեր Մյոդլինգ», իսկ 2006 թվականին «Կերտեն Կլագենֆուրտ»։
1993 թվականին Նենադ Բելիցան խաղում էր Խորվաթիայի ֆուտբոլի երիտասարդ հավաքականում, 2001 թվականին Խորվաթիա Վ-ի հավաքականում, իսկ 2001-2004 թվականներին Խորվաթիայի ազգային հավաքականում։
2007 թվականին Բելիցան ավարտեց իր ֆուտբոլիստի կարիերան և դարձավ  մարզչի ասիստենտ «Կերնտեն Կլագենֆուրտ», իսկ 2008 թվականին գլխավոր մարզիչ։ 2009 թվականին Բելիցան դարձավ «Լուստենաու 07» թիմի մարզիչը, իսկ 2010 թվականին «Վոլֆսբերգ» ֆուտբոլային թիմի մարզիչ։


== Ծանոթագրություններ ==


== Արտաքին հղումներ ==
Վիճակագրություն FIFA-ի կայքում(անգլ.)
Nenad Bjelica national team appearances at the Croatian Football Federation official website
Ուխաթի

Ուխաթի (վրաց.՝ უხათი), գյուղ Վրաստանում։ Գտնվում է Մցխեթ-Մթիանեթ մարզի Ղազբեգի շրջանում։


== Դիրք ==
Գտնվում է ծովի մակարդակից 2200 մետր բարձրության վրա։ Շրջկենտրոն Ստեփանծմինդայից հեռու է 21 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ։


== Ծանոթագրություններ ==
Բեգլև (Բոսլևի համայնք)

Բեգլև (վրաց.՝ ბეღლევი), գյուղ Վրաստանում։ Գտնվում է Իմերեթի մարզի Զեստափոնի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 235 մարդ։


== Ծանոթագրություններ ==
Պոլեզելա

Պոլեզելա (իտալերեն՝  Polesella), կոմունա Իտալիայում։ Գտնվում է Վենետո մարզում՝ Ռովիգո գավառում։
Բնակչությունը կազմում է 3962 մարդ, բնակչության խտություն՝ 247 մարդ/կմ²։ Զբաղեցնում է 16 կմ² մակերես։ Փոստային ինդեքս՝ 45038։ Հեռախոսային կոդ՝ 0425։
Կոմունայում հատկապես հարգում են Ամենասուրբ Աստվածածնին։ Տոնակատարությունը հոկտեմբերի 7-ին է։


== Ծանոթագրություններ ==
Նյանկովիչի

Նյանկովիչի (ռուս.՝ Няньковичи), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմել է 5 մարդ։
Գտնվում է շրջանի հյուսիս-արևմտյան մասում՝ Դեմիդովից 16 կմ հյուսիս-արևելք, P133 Սմոլենսկ-Նևել մայրուղուց 20 կմ արևելք, Գոբզա գետի ափին։ Գյուղից 55 կմ հարավ գտնվում է Մոսկվա-Մինսկ գծի Ռակիտնայա երկաթուղային կայարանը։


== Պատմություն ==
Հայրենական մեծ պատերազմի ժամանակ 1941 թվականի հուլիսին գյուղը գրավվել է նացիստական զորքերի կողմից, իսկ 1943 թվականի սեպտեմբերին՝ ազատագրվել։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նոր աշխարհի ծնունդը

«Նոր աշխարհի ծնունդը» (խոսակցական`La Estatua de Colón, բառացի նշանակում է «Կոլումբոսի արձան»), վիթխարի քանդակ, որը գտնվում է Ատլանտյան օվկիանոսի ափին, Արեսիբոյում (Պուերտո Ռիկո)։ 2016 թվականին այն համարվել է կիսագնդի ամենաբարձր արձանը` գերազանցելով Մեքսիկայի Գուերերո Չիմալիին (վերջինիս բարձրությունը կազմում է 60 մ` ներառյալ պատվանդանը)։


== Պատմություն ==
Վրացի քանդակագործ Զուրաբ Ծերեթելին սկզբնապես ստեղծել է այս արձանը հիշատակելու Քրիստափոր Կոլումբոսի առաջին ճանապարհորդության 500-ամյակը։ Նոր աշխարհի ծնունդը կառուցվել է 1991 թվականին։ Արձանն ակնհայտորեն պատկերում է Կոլումբոսին, ով վերահսկում է ղեկը, իսկ հետին ֆոնի վրա Նինյան, Պինտան և Սանտա Մարիան են, որոնք շրջանցել են Ատլանտյան օվկիանոսը։ Արձանը բաղկացած է 2750 բրոնզե և պողպատե կտորներից և կշռում է ավելի քան 600 տոննա։ Իր 110 մ բարձրությամբ 20-րդ դարի վերջին տասնամյակում համարվում է Արևմտյան կիսագնդի ամենաբարձր հուշարձանը։ Կառուցելուց հետո Զուրաբ Ծերեթելին առաջարկել է Նոր աշխարհի ծնունդը այնպիսի քաղաքների, ինչպիսիք են Բալթիմորը, Ֆորտ Լոդերդեյլը, Մայամին, Նյու Յորքը և Կոլումբուս (Օհայո)ն, սակայն նրանցից ոչ մեկը չի ընդունել այն` պատճառաբանելով, որ արձանը կարող է ազդել իրենց քաղաքների տեսանելի հորիզոնին։ Արձանն ստացել է ստորացուցիչ մականուններ, ինչպիսիք են «Քրիս Քոնգը» և «Ռուսաստանից նողկանքով»` համապատասխան վայրի որոնման ժամանակահատվածում։ Չնայած խոչընդոտներին արձանը որպես դրոշմակնիք դրվել է և «Նոր Մարդու Ծնունդը» անվամբ ավելի փոքր ու ձևափոխված տարբերակով ընդունվել է Սևիլյաի կողմից 1995 թվականին։


== Հանգրվանելով Պուերտո Ռիկոյում ==
1998 թվականին Էդվին Ռիվերա Սիերրան` Պուերտո Ռիկոյի քաղաքապետը, որոշել է ձեռք բերել հուշարձանը։ Չնայած արձանը նվիրաբերվել է Զուրաբ Ծերեթելիի կողմից, արձանի ներմուծման արժեքը կազմել է 2,4 միլլիոն դոլար։ Գումարն ամբողջությամբ վերցվել է հասարակական գանձարանից մարզպետ Պեդրո Ռոզելիոյի հաստատմամբ։ Ռիվերա Սիերրան պնդում էր, որ քաղաքապետարանի գանձարանը չի կորցնի նույնիսկ մեկ ցենտ նախագծի վրա, և պլանավորում էր հուշարձանը տեղադրել Կատանյոյի ծովածոցում։ Հուշարձանի մասերը տեղափոխվեցին հարակից զբոսայգի 1998 թվականին նոյեմբերի 12-ին։ Ըստ նախնական պլանավորման կառուցումը պետք է սկսվեր 1999 թվականին, մինչդեռ նվիրվածութունը տեղի է ունեցել 2000 թվականի հոկտեմբերին։ Այնուամենայնիվ, նախագիծը հետագա վիճաբանությունների առիթ հանդիսացավ, քանի որ մի շարք տներ պետք է քանդվեին ճանապարհ հարթելու համար և նրա համար ծախսված գումարը չափազանց մեծ էր` արժենալով մոտավորապես 150 միլիոն դոլար։ Իսկ հուշարձանի բարձրությունը կարող էր խանգարել մոտակա օդանավակայանի երթևեկությանը և կենտրոնական կառավարությունը որոշեց դադարեցնել ծրագրի ցանկացած ֆինանսավորում։ Արձանի մասերը կուտակված մնացել են ծովածոցում մի քանի տարի և այդ ընթացքում որոշ կտորների վրա ժանգոտման նշաններ էին սկսել հայտնվել։ Ուստի կտորների պահեստավորման համար ծախսվեց 1,6 միլիոն դոլար` չհաշված անվտանգության մի շարք աշխատակիցների աշխատավարձը։
2012 թվականի հունիսին վերջապես արձանի առաջին կտորները սկսեցին ժամանել Արեսիբո։ Հասնելով այնտեղ Նոր աշխարհի ծնունդը դարձավ զբոսաշրջային կենտրոն և կառավարությունն ակնկալում էր ստանալ 4,6 միլիոն դոլար եկամուտ ու 900 նոր աշխատատեղ։


== Ծանոթագրություններ ==
Մանգաղաբջջային սակավարյունություն

Մանգաղաբջջային սակավարյունություն, արյան հիվանդությունների խումբ է, որը ժառանգվում է հիվանդի ծնողներից։ Այս հիվանդության դեպքում էրիտրոցիտների թթվածին տեղափոխող մոլեկուլի՝ հեմոգլոբինի կառուցվածքը խախտվում է։ Այն բերում է կոպիտ, մանգաղի նման էրիտրոցիտների առաջացմանը։ Մանգաղաբջջային սակավարյունության դեպքում խնդիրները սկսվում են սովորաբար 5-6 ամսական տարիքից։ Բազմաթիվ առողջական խնդիրներ կարող են զարգանալ, օրինակ՝ ցավային գրոհներ, անեմիա, ձեռքերի և ոտքերի այտուցվածություն, բակտերիալ ինֆեկցիաներ և ինսուլտ։ Երկար ժամանակ տևող ցավը կարող է զարգանալ հիվանդի տարիքի հետ մեկտեղ։ Կյանքի սպասելիությունը զարգացած աշխարհում 40-60 տարի է։
Մանգաղաբջջային սակավարյունություն առաջանում է․ որբ մարդը ժառանգում է հեմոգլոբինի գենի երկու ոչ նորմալ տարբերակներ՝ մորից և հորից։ Այդ գենը տեղակայված է 11-րդ քրոմոսոմում։ Առկա են բազմաթիվ ենթատեսակներ՝ կախված կոնկրետ մուտացիայից հեմոգլոբինի գենում։ Ցավային գրոհ կարող է առաջանալ ջերմաստիճանի փոփոխությունից, ջրազրկումից, սթրեսից, մեծ բարձրություններից։ Ոչ նորմալ գենի 1 օրինակ ունեցող մարդու մոտ սովորաբար չեն զարգանում ախտանիշներ։ Այդ մարդիկ որակվում են որպես հիվանդության կրողներ։ Ախտորոշումը կատարվում է արյան քննությամբ, իսկ որոշ երկրներում ծնվելուց հետո հետազոտվում են բոլոր երեխաները։ Ախտորոշումը նաև հնարավոր է կատարել հղիության ժամանակ։


== Ծանոթագրություններ ==
Ջեյմս Թոբին

Ջեյմս Թոբին (անգլ.՝ James Tobin, մարտի 5, 1918(1918-03-05)[…], Շամփեյն, Շամպեյն շրջան, Իլինոյս, ԱՄՆ - մարտի 11, 2002(2002-03-11)[…], Նյու Հեյվեն, Կոնեկտիկուտ, ԱՄՆ), ամերիկացի ականավոր տնտեսագետ, Նոբելյան մրցանակի դափնեկիր՝ ֆինանսական շուկաների իրավիճակների և արտադրության, զբաղվածության ու գների բնագավառում որոշումների ընդունման ժամանակ դրանց ազդեցության վերաբերյալ վերլուծությունների համար (1981)։


== Կենսագրություն ==
1939 թ. Ջեյմս Թոբինը գերազանցությամբ ավարտեց Հարվարդի քոլեջը։ 1941 թ. ճապոնացիների՝ Փերլ Հարբոր հարձակվելուց հետո, ծառայության է անցնում և ստանում սպայի կոչում։ Այնուհետև 1945 թվականին ծառայում է Կիրնիում։ Պատերազմի ավարտից հետո Թոբինն ուսումը շարունակում է Հարվարդի համալսարանում, 1947 թ. ստանում է փիլիսոփայական գիտությունների դոկտորի աստիճան, որից հետո 1946-1950 թթ. դասավանդում է նույն համալսարանում։ 1950 թվականից դասախոսել է Յեյլի համալսարանում։ 1950-ական թվականների սկզբին մտնում էր 2 տնտեսագիտական ամսագրերի՝ The Review of Economic Studies և Econometrica-ի խմբագրակազմի մեջ։
1955 թվականից Քոուլզի հանձնաժողովի՝ Յել տեղափոխվելուց և հիմնադրամ վերաձևավորվելուց հետո, ակտիվորեն մասնակցում է տվյալ հետազոտական կենտրոնի աշխատանքներին՝ 1955-1961 և 1964-1965 թթ. զբաղեցնելով տնօրենի պաշտոնը։ 1958-1960 թվականներին եղել է Ամերիկայի տնտեսագիտական ասոցիացիայի գործադիր կոմիտեի անդամ (անգլ.՝ Executive Committee) 1961-1962 թվականներին մտել է Ջոն Քենեդու Տնտեսագիտական խորհրդականների խորհրդի մեջ։
1988 թվականից դասավանդել է Յեյլի համալսարանում՝ էմերիթի պաշտոնում։
Մահացել է 2002 թ. մարտի 11-ին Նյու Հևենում կաթվածից։


=== Ընտանիք ===
1946 թ. սեպտեմբերի 14-ին Ջեյմս Թոբինը ամուսնացել է Էլիզաբեթ Ֆեյ Ռինգոյի հետ (անգլ.՝ Elizabeth Fay Ringo)։ Ունեն 4 երեխա՝ Մարգարեթ Ռինգո (անգլ.՝ Margaret Ringo), Լուիս Մայքլ (անգլ.՝ Louis Michael), Հյու Ռինգո (անգլ.՝ Hugh Ringo) և Ռոջեր Ջիլ (անգլ.՝ Roger Gill)։


== Հասարակական աշխատանք և պարգևներ ==
Էկոնոմետրիկ միության նախագահ (1958)
Ամերիկայի տնտեսագիտական ասոցիացիայի փոխնախագահ (1964)
Ամերիկայի տնտեսագիտական ասոցիացիայի նախագահ (1971)


=== Պարգևներ և շքանշաններ ===
1955 - Ջոն Բեյթս Կլարկի շքանշան
1972 - ԱՄՆ Գիտությունների ազգային ակադեմիայի անդամ
1981 - Նոբելյան մրցանակ տնտեսագիտության բնագավառում՝ ֆինանսական շուկաների իրավիճակների և արտադրության, զբաղվածության ու գների բնագավառում որոշումների ընդունման ժամանակ դրանց ազդեցության վերաբերյալ վերլուծությունների համար։
1988 - Սուրբ գանձերի առաջին աստիճանի շքանշան
1990 - Ադամ Սմիթի պարգև
1993 - Իտալիայի նախագահի շքանշան


== Աշխատություններ ==
American Business Creed (1956)
Essays in Economics (1972-1982)


== Գրականություն ==
Блауг М. Великие экономисты после Кейнса = Great Economists since Keynes: An introduction to the lives & works of one handred great economists of the past. — СПб.: Экономикус, 2009. — С. 297-300. — ISBN 978-5-903816-03-3.


== Ծանոթագրություններ ==


== Արտաքին հղումներ ==
Ինքնակենսագրությունը Նոբելյան մրցանակի կայքում
Քիերան Մոլռունի

Քիերան Մոլռունի(անգլ.՝  Kieran Mulroney, սեպտեմբերի 24, 1965(1965-09-24) կամ 1965, Ալեքսանդրիա, Վիրջինիա, ԱՄՆ), ամերիկացի դերասան, տարբեր տարիների խաղացել է բազմաթիվ հեռուստասերիալներում։ Նաև երաժիշտ է և գրում է սցենարներ իր կնոջ՝ Միշելի հետ միասին։ Ծնվել է Վիրջինիա նահանգի Ալեքսանդրյա քաղաքում, որտեղ ավարտել է Թ. Կ. Ուիլյամսի միջնակարգ դպրոցը։ 
Դերասան Դերմոնտա Մալրունի եղբայրը։


== Ֆիլմագրություն ==
Հեռուստասերալներ

1988 - Աստղային ճանապարհ:Հաջորդ սերունդը / Star Trek: The Next Generation - Բենզան
1993 - Սայնֆելդ / Seinfeld - Թիմի
1998 - Լուսնից երկիր / From the Earth to the Moon- Ռաստի Շվայկարտ
1998 - Շտապ օգնություն / ER - Մարթայի հայրը
2001 - Աստղային ճանապարհ։ Էնթերփրայզ / Star Trek: Enterprise - Շոու
2002 - Նյու Յորքի Ոստիկանությունը / NYPD Blue - Էնդրյու Սլոին
2002 - Պաշտպան / The Guardian - Ռոբերտ Տվեին
2003 - Արդար Էմի / Judging Amy - պարոն Սինկլեր
2003 - Ծովային ոստիկանություն։ Սպեցադել / NCIS - լեյտենանտ Ռեյնօլդս


=== Ֆիլմեր ===
1991 - Ինչպես ստեղծել կարիերա / Career Opportunities - Գիլ Կինի
1993 - Գետիսբերգ / Gettysburg - Մայոր Ջի Մոկսկի Սորել
1996 - Գրիլ-բար "Փոշի" / The Spitfire Grill - Ջո Սպեռլինգ


=== Սցենարիստ ===
2009 - Թղթաբան / Paper Man 
2011 - Շերլոկ Խոլմ։ Ստվերների խաղ / Sherlock Holmes: A Game of Shadows


=== Ռեժիսոր ===
2009 - Թղթաբան / Paper Man 


=== Պրոդյուսեր ===
2006 - Վայրի վագրեր, որոնց ես գիտեի / Wild Tigers I Have Known - գործադիր պրոդյուսեր


== Ծանոթագրություններ ==


== Արտաքին հղումներ ==
Քիերան Մոլռունի (անգլ.) Internet Movie Database կայքում
Ժերդենովկա

Ժերդենովկա (ուկրաիներեն՝ Жерденівка), գյուղ Ուկրաինայի Վիննիցայի մարզի Գայսինի շրջանում։ Հիմնադրվել է 1700 թվականին։
2001 թվականի տվյալներով Ժերդենովկա գյուղում բնակվում էր 836 մարդ։ Բնակավայրը զբաղեցնում է 0,312 կմ² տարածք։ Բնակչության խտությունը կազմում էր 2679,49 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լյոկ Յոլ (Կոլեգայի վտակ)

Անվան այլ կիրառումների համար տե՛ս՝ Լյոկ Յոլ (այլ կիրառումներ)Լյոկ Յոլ  (ռուս.՝ Лёк-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Կոգել գետի ձախ ափից 58 կմ հեռավորության վրա։ Գետի երկարությունը 12 կմ է։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100112103000059348
Կոդը ըստ հիդրոլոգիական հետազոտության (ՌԴ) — 103005934
Ավազանի կոդը — 03.05.01.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Սեն Վուլբա

Սեն Վուլբա (ֆր.՝ Saint-Vulbas) կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Լանյո կանտոնի կազմի մեջ։ Կոմունայի օկրուգը Բելլեն է։
Կոմունայի կոդը՝ 01390։


== Աշխարհագրություն ==
Կոմունան Փարիզ քաղաքից գտնվում է 410 կմ հարավ-արևելք, դեպի արևելք՝ Լիոն քաղաք, 36 կմ է և 45 կմ հարավ Բուրկ ան Բրեսից։
Կոմունայի արևելյան մասում հոսում է Ռոնա գետը։


== Կլիմա ==
Կլիման ցամաքային է՝ ցուրտ ձմեռներով և տաք ամառներով։ Անձրևներ լինում են հիմնականում ամռանը։


== Բնակչություն ==
Կոմունայի բնակչությունը 2010 թվականին կազմել է 957 մարդ։


== Տնտեսություն ==
2010 թվականին աշխատունակ տարիքի (15-64 տարեկան) ունեցող 620 մարդկանցից 446-ը տնտեսապես ակտիվ են եղել, 174-ը `պասիվ (ակտիվության ցուցանիշը` 71,9% է, 1999 թվականին՝ 77,4%)։ 446 ակտիվ բնակիչներից աշխատել են 406-ը (226 տղամարդ, 180 կին), գործազուրկ է եղել 40 մարդ (13 տղամարդ և 27 կին)։ 174 պասիվներից 44 հոգի եղել են աշակերտ կամ ուսանող, 33-ը՝ թոշակառու, 97 պասիվ են եղել այլ պատճառներով։


== Ծանոթագրություններ ==


== Արտաքին հղումներ ==
«Սեն Վուլբա» (ֆրանսերեն)։ Ֆրանսիայի տնտեսական հետազոտությունների և վիճակագրության ազգային ինստիտուտ։ Վերցված է 2014-04-09 
«Սեն Վուլբա» (ֆրանսերեն)։ cassini.ehess.fr։ Վերցված է 2014-04-09
Չուքուր (Տրապիզոնի գավառ)

Անվան այլ կիրառումների համար տե՛ս՝ Չուքուր (այլ կիրառումներ)Չուքուր, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Ռեհվեր

Ռեհվեր, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր Արևելյան Տիգրիսի ձախ վտակներից մեկի հովտում, գյուղամիջյան ճանապարհի վրա, Սղերդ քաղաքից 33 կմ հարավ-արևելք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Աստերոիդների ցանկ (4201-4300)

Աստերոիդների ցանկ (4101-4200)  • Աստերոիդների ցանկ  • Աստերոիդների ցանկ (4301-4400)
 Աստերոիդների ցանկ (4101-4200)  • Աստերոիդների ցանկ  • Աստերոիդների ցանկ (4301-4400)


== Աղբյուր ==
«Discovery Circumstances: Numbered Minor Planets (1)-(5000)»։ www.minorplanetcenter.net
(97) Կլոթո

(97) Կլոթո (անգլ.՝ Klotho), աստերոիդ աստերոիդների հիմնական գոտում։ Հայտնաբերվել է 1868 թվականի փետրվարի 17-ին Վիլհելմ Թեմպլի կողմից Մարսելում։
Միջին հեռավորությունը Արեգակից կազմում է 2,670774 ա. մ., առավելագույնը մոտենում է 1,9901 ա. մ. հեռավորության վրա և հեռանում 3,3514 ա. մ., իսկ Երկրի ուղեծրին Կլոթո աստերոիդը նվազագույնը մոտենում է 1,0445 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1594,24 երկրային օրվա ընթացքում, իր ուղեծրով շարժվելով միջինում 0,225813 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,78° անկյուն։
Ըստ Տոլենի սպեկտրալ դասակարգման պատկանում է M դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Կլոթո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռասյու (այլ կիրառումներ)

Ռասյու, կարող է վերաբերել՝

Ռասյու - գետ Ռուսաստանում, հոսում է Կոմի Հանրապետությունով
Ռասյու - գետ Ռուսաստանում, Հյուսիսային Միլվայի վտակը
Ռասյու - գետ Ռուսաստանում, Վելյուի վտակը
Ռասյու - գետ Ռուսաստանում, Օչի վտակը
Մեևլի

Մեևլի (էստ․՝ Määvli), գյուղ Էստոնիայի Հիյումաա նահանգի Պյուհալեպա շրջանում։
2011 թվականի տվյալներով գյուղում բնակվում էր 0 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կիրպիչնի Զավոդ (գյուղ, Խիսլավիչսկի շրջան)

Անվան այլ կիրառումների համար տե՛ս՝ Կիրպիչնի ԶավոդԿիրպիչնի Զավոդ (ռուս.՝ Кирпичный Завод), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 404 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Thinking About You

«Thinking About You», շոտլանդացի երաժիշտ Քելվին Հարիսի երգն է, համագործակցությամբ հորդանանցի երգչուհի Այա Մարարի հետ։ Երգը 2012 թվականին ընդգրկվել է Քելվին Հարիսի «18 Months» կոչվող երրորդ ստուդիական ալբոմում, սակայն որպես այդ ալբոմի ութերորդ սինգլ թողարկվել է 2013 թվականի օգոստոսի 2-ին։


== Տեսահոլովակ ==
Երգի տեսահոլովակը, որի ռեժիսորն է Վինսենթ Հայքոքը, նկարահանվել է Լոս Անջելեսում և ներկայացվել է 2013 թվականի հուլիսի 15-ին Քելվին Հարիսի VEVO էջում։ Տեսահոլովակի մի քանի կադրում նկարահանվել է անգլիական Hurts դուետի անդամ Թեո Հաչքրաֆթը, ով նաև իր մասնակցությունն է ունեցել է Քելվինի «Under Control» երգում։


== Երգացանկ ==
Թվային ներբեռնում - Ռեմիքսների մինի ալբոմ«Thinking About You» (Jesse Rose Remix) - 5։29
«Thinking About You» (Laidback Luke Remix) - 6։34
«Thinking About You» (Michael Brun Remix) - 5։42
«Thinking About You» (Ludo Remix) - 6։45
«Thinking About You» (GTA Remix) - 6։49
«Thinking About You» (Firebeatz Remix) - 5։53
«Thinking About You» (EDX's Belo Horizonte At Night Remix) - 6։51
«Thinking About You» (Manufactured Superstars Remix) - 6։53


== Հիթ-շքերթներ ==


== Հրատարակութոյւն ==


== Ծանոթագրություններ ==


== Արտաքին հղումներ ==
Երգի տեսահոլովակը YouTube-ում
Երգի բառերը Archived 2014-12-31 at the Wayback Machine. MetroLyrics-ում
Սուրբ Շմավոն եկեղեցի (Վերին Ագուլիս)

Սուրբ Շմավոն եկեղեցի, հայկական ավերված եկեղեցի, որը գտնվում էր Ադրբեջանի կազմում գտնվող Նախիջևանի Ինքնավար Հանրապետության Վերին Ագուլիս գյուղում, Ագուլիս գետի աջ ափին, նույն գյուղի Սուրբ Քրիստափոր եկեղեցուց 400-600 մ հարավ-արևմուտք։ Այն ամբողջությամբ ավիրվել է 2000 թվականի փետրվարին։


== Պատմություն ==
Եկեղեցին կառուցվել է 12-ից 13-րդ դարերում։ Այն վերակառուցվել է 17-րդ դարում։ 1980-ականներին եկեղեցուց մնացել են միայն երկու սյուներ՝ աբսիդն ու հյուսիսային պատի մի հատված։


== Ճարտարապետական բնութագիր ==
Եկեղեցու հորինվածքը քառամույթ գմբեթակիր բազիլիկա էր՝ կառուցված սրբատաշ բազալտով և վարդագույն քարով։ Եկեղեցին մուտք ուներ արևմտյան, հուսիսային և հարավային ճակատներում, աբսիդը յոթանիստ էր, մույթերը՝ խաչաձև, ուներ մեկ զույգ երկհարկանի ավանդատներ։ Եկեղեցին ուներ 12 նիստերով քարաշեն գմբեթ։ Պատերի արևմտյան և հարավային ճակատներին ունեցել է հայերեն արձանագրություններ։ 17-րդ դարի որմնանկարների մի մասը մինչև եկեղեցու ավերվելը պահպանվել է գմբեթի, կամարների և որմերի այլ մասերում։


== Ոչնչացում ==
Ըստ Caucasus Heritage Watch-ի, եկեղեցու մնացորդներն ամբողջությամբ ավերվել են 1997-2000 թվականներն ընկած ժամանակահատվածում։


== Տես նաև ==
Սուրբ Ստեփանոս եկեղեցի (Վերին Ագուլիս)
Ագուլիսի Սուրբ Թովմա վանք
Սուրբ Քրիստափոր եկեղեցի (Վերին Ագուլիս)


== Ծանոթագրություններ ==
Բալակիրևո (գյուղ, Դորոգոբուժսկի շրջան)

Բալակիրևո (ռուս.՝ Балакирево), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 15 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միշել Օբամա

Միշել Լավոն Ռոբինսոն Օբամա, (անգլ.՝ Michelle LaVaughn Robinson Obama, ծնված Միշել Լավոն Ռոբինսոն; հունվարի 17, 1964, Չիկագո, Իլինոյս, ԱՄՆ), ամերիկացի փաստաբան, ԱՄՆ-ի 44-րդ նախագահ Բարաք Օբամայի կինը, ԱՄՆ-ի առաջին տիկինը։ Միշելը մասնագիտությամբ իրավաբան է։ Սովորել է Փրինսթոնի և Հարվարդի համալսարաններում։ Ծնվել է Չիկագոյում 1964 թվականին։ Միշելը աֆրոամերիկացի ստրուկների տոհմից է։ Ամերիկյան մամուլում հաճախ նրան համեմատում են Ժակլին Քենեդու և Դիաննա Սփենսերի հետ։


== Կենսագրություն ==
Միշել Լավոն Ռոբինսոնը ծնվել և մեծացել է Չիկագոյի հարավային մասում։ Միջնակարգ դպրոցն ավարտելուց հետո ընդունվել է Փրինսթոնի համալսարան և Հարվարդի համալսարանի Իրավաբանական դպրոց, որն ավարտելուց հետո վերադարձել է Չիկագո, որտեղ աշխատել է «Սիդլի Օսթին» իրավաբանական ընկերությունում, այնուհետև՝ Չիկագոյի քաղաքապետարանում և Չիկագոյի համալսարանին կից գործող բժշկական կենտրոնում։
Միշելի եղբայրը՝ Քրեյգ Ռոբինսոնը, Օրեգոն նահանգի համալսարանական բասկետբոլային տղաների թիմի մարզիչ է։
Բարաք Օբամայի հետ ծանոթացել է, երբ վերջինս դարձավ «Սիդլի Օսթին» ընկերության աշխատակից։ Նույնիսկ Օբամայի՝ ԱՄՆ Սենատ ընտրվելուց հետո, ընտանիքը նախընտրեց չտեղափոխվել ԱՄՆ մայրաքաղաք Վաշինգտոն և շարունակվեց բնակվել Չիկագոյի հարավային մասում։
Ի տարբերություն ամուսնու՝ Միշելը աֆրոամերիկացի ստրուկների սերնդից է։ 1850 թվականին մի ամերիկացի ստրկատեր իր կտակում նշել է Միշելի նախատատին որպես «Մելվինի սևամորթ աղջնակ»՝ 475 ԱՄՆ դոլար արժողությամբԱմերիկյան մամուլում Միշել Օբամային հաճախ են համեմատում Ժակլին Քենեդու և արքայադուստր Դիանայի հետ։ Միշել Օբաման ԱՄՆ պատմության մեջ աֆրոամերիկյան ծագումով առաջին առաջին տիկինն է։
Նախագահական նստավայրի այգում Միշելը ջերմոց պատրաստեց։ Ոչ մեծ հողակտորում ծրագրում էր աճեցնել էժան և համեղ, էկոլոգիապես մաքուր բանջարեղեն։ Այս նախաձեռնության համար նրան արդեն համեմատում են Էլեոնոր Ռուզվելտի հետ, որը Մեծ ճգնաժամի ժամանակ իր հողամասում սկսեց բանջարեղեն աճեցնել։
2009 թվականին Maxim Top 100 ցանկում զբաղեցրել է 93-րդ տեղը։
2010 թվականին Ֆորբսի՝ աշխարհի ամենաազդեցիկ կանանց վարկանիշային սանդղակում զբաղեցրել է առաջին հորիզոնականը։ Բացի այդ ԱՄՆ առաջին տիկինը հայտարարել է «Օսկար» մրցանակաբաշխության «Լավագույն ֆիլմ» անվանակարգի մրցանակակրին։
Միշել Օբաման նկարահանվել է iCarly՝ (4 եթերաշրջան) հայտնի ամերիկյան երիտասարդական սերիալի դրվագներից մեկում։
2015 թվականին Քերի Վաշինգտոնի և Սառա Ջեսիկա Փարկերի հետ նկարահանվել է Glamour ամսագրի մայիսյան շապիկի համար։
2016 թվականին ծրագրված է «Southside With You» ֆիլմի պրեմիերան, որը պատմելու է 1989 թվականի ամռան պատմությունը, երբ ապագա առաջին տիկինը ծանոթանում է Բարաք Օբամայի հետ։


== Ծանոթագրություններ ==


== Արտաքին հղումներ ==
Միշել Օբաման նյումեգում(չաշխատող հղում)
Becoming. Իմ պատմությունը
Armenianizing Michelle Obama: The Journey of Four C Tr. Graduates
Լորի Փենի

Լորի Փենի (անգլ.՝ Laurie Penny, սեպտեմբերի 28, 1986(1986-09-28), Իսլինգտոն, Մեծ Լոնդոն, Անգլիա, Միացյալ Թագավորություն), բրիտանացի ֆեմինիստ, բլոգեր, լրագրող և գրող։ Նա հոդվածներ է գրել The Guardian-ում և New Statesman-ում, ֆեմինիզմի վերաբերյալ մի քանի գրքերի հեղինակ է։


== Վաղ տարիներ ==
Պենին ծնվել է Լոնդոնում՝ փաստաբան Ռեյ Բարնեթի ընտանիքում։ Ունի իռլանդական, հրեական և մալթայական արմատներ, նա նկարագրել է իրեն որպես «խաչված հրեայի աթեիստ զավակ և կործանված կաթոլիկուհի»։ Նա մեծացել է Բրայթոնում և Լյուիսում՝ հաճախելով Brighton College-ի անկախ դպրոց՝ կրթաթոշակով։ Պատանեկության տարիներին նա տառապել է անորեքսիայով և հոսպիտալացվել է 17 տարեկան հասակում։


== Կարիերա ==
Լորին սկսել է իր «Penny Red» բլոգը 2007 թվականին, այն ընդգրկվել է Օրուելա մրցանակում 2010 թվականին։ Նա իր կարիերան սկսել է որպես One in Four ամսագրի խմբագրության աշխատակից և ավելի ուշ աշխատել է որպես լրագրող և խմբագրի օգնական սոցիալիստական Մորնինգ սթար թերթում։ Ավելի ուշ սկսել է հրապարակել իր բլոգի հոդվածներից կազմված գրքեր։ Իր հոդվածներում և գրքերում Փենին քննադատում է ժամանակակից կապիտալիզմն ու լիբերալիզմը, զբաղվում է ժամանակակից կապիտալիստական հասարակության մեջ կանանց դիրքով։


== Գրքեր ==
Meat Market: Female Flesh Under Capitalism (Zero Books, 2011)
Penny Red: Notes from the New Age of Dissent (Pluto Press, 2011)
Discordia: Six Nights in Crisis Athens (Random House, 2012)
Cybersexism: Sex, Gender and Power on the Internet (Bloomsbury Publishing, 2013)
Unspeakable Things: Sex, Lies and Revolution (Bloomsbury Publishing, 2014)
Everything Belongs to the Future (Tor.com, 2016)
Bitch Doctrine: Essays for Dissenting Adults (Bloomsbury USA, 2017)


== Ծանոթագրություններ ==
Ռավանուզա

Ռավանուզա (իտալերեն՝ Ravanusa), կոմունա Իտալիայում, Սիցիլիա մարզի Ագրիջենտո գավառում։
Բնակչությունը կազմում է 13695 մարդ, բնակչության խտությունը կազմում է 278 մարդ/կմ²։ Զբաղեցնում է 49 կմ² տարածք։ Փոստային ինդեքսն է՝ 92029։ Հեռախոսային կոդը՝ 0922։
Քաղաքի հովանավորն է Սուրբ Վիտուսը։ Քաղաքի տոնը նշվում է հուլիսի 15-ին։


== Ժողովրդագրություն ==
Բնակչության աճը


== Պատկերասրահ ==


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Got Milk?

«Got Milk?» (թարգ.՝ «կաթ կա՞»), ամերիկյան նախկին գովազդային արշավ՝ կոչված խթանելու կաթի սպառումը։
Ստեղծվել է 1993 թվականին՝ «Goodby, Silverstein & Partners» գովազդային գործակալության կողմից՝ Կալիֆորնիայի կովի կաթ արտադրողների ասոցիացիայի (անգլ.՝ California Milk Processor Board) պատվերով, որը հետագայում օգտագործման լիցենզավորում է շնորհում կաթի վերամշակման ձեռնարկություններին և ֆերմերներին։ Արշավը մեկնարկել է 1993 թվականին հոկտեմբերի 24-ին և ավարտվել 2014 թվականի փետրվարի 24-ին։ «Got Milk?»-ի շնորհիվ կաթի սպառումը խոշոր աճ է արձանագրում Կալիֆորնիա նահանգում, սակայն ոչ այնքան էական ազդեցություն է ունենում մնացած նահանգներում։
Հանդիսանում է Միացյալ Նահանգների հայտնի ապրանքանիշերից և գովազդային արշավներից մեկը։
«Got Milk?»-ի քարոզարշավներին են մասնակցել այնպիսի հայտնի դեմքեր, ինչպիսիք են Լարի Քինգը, Ջենիֆեր Էնիսթոնը, Դենի Դե Վիտոն, Նաոմի Քեմբելը, Վուպի Գոլդբերգը, Բրիթնի Սփիրսը, Քեյթ Մոսը, Դենիս Ռոդմանը և այլք։


== Ծանոթագրություններ ==


== Արտաքին հղումներ ==
Պաշտոնական կայք
Վյազիշչի (գյուղ, Տյոմկինսկի շրջան)

Վյազիշչի (ռուս.՝ Вязищи), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 30 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սրբոց Նահատակաց եկեղեցի (այլ կիրառումներ)

Սրբոց Նահատակաց եկեղեցի անունը կարող է վերաբերել

Սրբոց Նահատակաց եկեղեցի՝ հայկական առաքելական եկեղեցի Արցախի Հանրապետության Քաշաթաղի շրջանի Աղավնո գյուղում,
Սրբոց Նահատակաց եկեղեցի (Դավթաշեն)
Սրբոց Նահատակաց եկեղեցի (Նուբարաշեն)
Սրբոց Նահատակաց եկեղեցի (Թեղենիք)
Սրբոց Նահատակաց եկեղեցի (Գյումրի)
Կենտրոնական վիճակագրական վարչություն (ԽՍՀՄ)

Կենտրոնական վիճակագրական վարչություն, ԿՎՎ (ռուս.՝ Центральное Статистическое Управление, ЦСУ), գլխավոր վիճակագրական կազմակերպությունը նախկին Խորհրդային Միությունում։
Հիմնադրվել է 1918 թվականին։ 1930-1948 թվականներին ենթարկվել է ԽՍՀՄ Պետպլանին, 1948-1978 թվականներին առընթեր է եղել ԽՍՀՄ մինիստրների խորհրդին։ Գործունեությունը իրականացրել է պետական վիճակագրական տեղական մարմինների՝ միութենական հանրապետությունների ԿՎՎ-ների, ինքնավար հանրապետությունների, երկրամասերի, մարզերի վիճակագրական վարչությունների, վարչական շրջանների պետական վիճակագրական տեսչությունների միջոցով։ Ունեցել է հաշվողական աշխատանքների գլխավոր վարչություն, գլխավոր հաշվողական կենտրոն և հաշվողական կենտրոն, հանրապետությունները՝ հաշվողական կենտրոն, մարզերը՝ հաշվողական կենտրոն կամ մեքենա-հաշվիչ կայան, բազմաթիվ շրջաններում ստեղծված են եղել շրջանային մեքենա-հաշվիչ կայաններ կամ հաշվողական կայաններ։
Երունակովո (գյուղ, Նովոկուզնեցկի շրջան)

Երունակովո (ռուս.՝ Ерунаково), գյուղ Ռուսաստանի Կեմերովոյի մարզի Նովոկուզնեցկի շրջանի կազմում։
Բնակչությունը 2004 թվականին գրանցված տվյալներով կազմում էր 1900 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(8768) Բարնոուլ

(8768) Բարնոուլ (անգլ.՝ Barnowl), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 29-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,422722 ա. մ., առավելագույնը մոտենում է 2,1658 ա. մ. հեռավորության վրա և հեռանում 2,6796 ա. մ.։ Արեգակի շուրջ մեկ ամբողջական պտույտ է կատարում 1377,38 երկրային օրվա ընթացքում, իր ուղեծրով շարժվելով միջինում 0,261366 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,44° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8768) Բարնոուլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շահվերդլար

Շահվերդլար, գյուղ Հայկական ԽՍՀի Գորիսի շրջանում, Գորիս քաղաքից 9 կմ հարավ-արևելք, Գորիս-Կապան ճանապարհին, Արաքս գետի ձախակողմյան Որոտան վտակի աջ ափին, Որոտանի Շահվերդլար կոչվող կամրջի մոտ, լեռնալանջի վրա, այժմյան Տաթևհեկի տեղում։
Շախվերդի Ուշաղի անվանումով ընդգրկված է եղել Արևելյան Հայաստանի Ելիզավետպոլի նահանգի Զանգեզուրի գավառում։


== Պատմություն ==
1959 թվականից հետո գյուղը ապաբնակեցվել է, իսկ գյուղի տեղում կառուցվել է Տաթևհեկ ավանը։


== Բնակչություն ==
Շահվերդլարի ազգաբնակչության փոփոխությունը.


== Ծանոթագրություններ ==


== Արտաքին հղումներ ==
Ռուդնյա-Գացկովկա

Ռուդնյա-Գացկովկա (ուկրաիներեն՝ Рудня-Гацьківка), գյուղ Ուկրաինայի Ժիտոմիրի մարզի Վոլոդարսկ-Վոլինկիի շրջանում։
2001 թվականի տվյալներով Ռուդնյա-Գացկովկա գյուղում բնակվում էր 42 մարդ։ Բնակավայրը զբաղեցնում է 0,42 կմ² տարածք։ Բնակչության խտությունը կազմում էր 100 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
1854

1854 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1854 թվականն է, 
XIX դարի 54-րդ տարին։


== Դեպքեր ==
Հունվարի 21՝ Ատլանտյան օվկիանոսում իրլանդական Լամբեյ կղզու մոտ վթարի ենթարկվեց անգլիական RMS Tayleur նավը, մահացավ 362 մարդ;


== Ծնունդներ ==
Օտմար Մերգենթալեր, պոլիգրաֆիայի բնագավառի գերմանացի գյուտարար
Մարտի 5 - Ռութ Բելվիլ, լոնդոնցի կին գործարար, որն իր հաճախորդներին ժամանակ էր վաճառում
Օգոստոսի 4 - Մարիա Զանկովեցկայա, ուկրաինացի խորհրդային դերասանուհի, թատերական գործիչ
Սերգեյ Վասիլկովսկի, ուկրաինացի նկարիչ
Հոկտեմբեր 24 - Արթյուր Ռեմբո, ֆրանսիացի բանաստեղծ (վ. 1891)
Դեկտեմբեր 1 - Մուրացան, հայ գրող (վ. 1908)
Դեկտեմբերի 4 - Վասիլի Աբաշիձե, վրացի դերասան


== Մահեր ==
Ֆրիդրիխ Վիլհելմ Շելինգ, գերմանացի փիլիսոփա, գերմանական իդեալիզմի ներկայացուցիչ
Օլենևոդ (գյուղ, Նադեժդինսկի շրջան)

Օլենևոդ (ռուս.՝ Оленевод), գյուղ Ռուսաստանի Պրիմորիեի երկրամասի Նադեժդինսկի շրջանի կազմում։
Բնակչությունը 2005 թվականին գրանցված տվյալներով կազմում էր 947 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էռնյո Ռուբիկ

Էռնյո Ռուբիկը (հունգ.՝ Ernő Rubik), հուլիսի 13, 1944(1944-07-13), Բուդապեշտ, Հունգարիայի Թագավորություն), հունգար գյուտարար, քանդակագործ և ճարտարապետության պրոֆեսոր. Համաշխարհային ճանաչում է ստացել շնորհիվ իր ծավալային գլուխկոտրուկների և խաղալիքների։ Դրանց թվին է պատկանում Ռուբիկի խորանարդը (1974)։


== Կենսագրություն ==
Ծնվել է Բուդապեշտում Համաշխարհային երկրորդ պատերազմի տարիներին։ Նրա հայրը Էստրոգոմի գործարանում ավիաինժեներ էր, մայրը՝ բանաստեղծուհի։ (1967 թվականին) ավարտել է Բուդապեշտի տեխնոլոգիայի և տնտեսագիտության համալսարանը, ինժեներ-շինարար մասնագիտությամբ, կրթությունը շարունակել է ասպիրանտուրայում քանդակագործի և ինտերյերի դիզայներ մասնագիտությամբ։ 1971-1975 թվականներին աշխատել է ճարտարապետ, այնուհետ վերադարձել է ակադեմիա և ստացել դոցենտի կոչում։
80-ականների սկզբին դարձել է խաղերի և գլուխկոտրուկների ամսագրի խմբագիր (հունգ.՝ És játék, «…և խաղեր»)։ 1983 թվականին հիմնել է սեփական ստուդիա (հունգ.՝ Rubik Stúdió), որն զբաղվում էր կահույքի դիզայնով և գլուխկոտրուկների մշակմամբ։ 1987 թվականին ստացել է պրոֆեսորի կոչում, իսկ 1990-ին Յանոշ Գինստլեռ հետ համատեղ հիմնել է հունգարական տեխնիկական ակադեմիան (հունգ.՝ Magyar Mérnöki Akadémia) և եղել է նրա նախագահը մինչ 1996 թվականը։ Ակադեմիայում ստեղծել է առանձնահատուկ տաղանդավոր երիտասարդ գյուտարարների սատարման Ռուբիկի միջազգային ֆոնդը։

Ներկայումս հիմնականում մասնակցում է տեսախաղերի մշակմանը, գրում է ճարտարապետության վերաբերյալ հոդվածներ և ղեկավարում է Ռուբիկի ստուդիան։ Պարգևատրվել է Հունգարական Ժողովրդական Հանրապետության պետական պարգևով (1983), Դենիս Գաբորի անվան պարգևով (1995) և Կոշուտովսկու պարգևով (2007)։


== Տես նաև ==
Ռուբիկի խորանարդ
Ռուբիկի օձ
Ռուբիկի գունդ


== Արտաքին հղումներ ==
Պաշտոնական կայքէջ Archived 2016-10-19 at the Wayback Machine.


== Ծանոթագրություններ ==
Սենտ Լուիս շրջան (Միսսուրի)

Անվան այլ կիրառումների համար տե՛ս՝ Սենտ Լուիս շրջան (այլ կիրառումներ)Սենտ Լուիս շրջան (անգլ.՝ Saint Louis City), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 160 կմ² է, բնակչությունը՝ 319.294 մարդ (2010 թ. տվյալներով)։ Շրջկենտրոնն է Սենտ Լուիս բնակավայրը։ Կազմավորվել է 1876 թ.։
Ելենա Ալեքսանյան

Ելենա Աշոտի Ալեքսանյան (դեկտեմբերի 18, 1933(1933-12-18), Երևան, ԽՍՀՄ - հուլիսի 24, 2008(2008-07-24), Երևան, Հայաստան), հայ գրականագետ, քննադատ, թարգմանչուհի, բանասիրական գիտությունների դոկտոր, պրոֆեսոր, ԽՍՀՄ գրողների միության անդամ 1969 թվականից։


== Կենսագրություն ==
Ծնվել է Երևանում։ 1955 թվականին ավարտել է Երևանի համալսարանի բանասիրական ֆակուլտետի ռուսաց լեզվի և գրականության բաժինը։ 1955-1957 թվականներին աշխատել է Երևանի համալսարանի հրատարակչությունում որպես խմբագիր, 1957-1963 թվականներին՝ «Կոմունիստ» (ռուսերեն) թերթի խմբագրության գրականության և արվեստի բաժնում։ Ավարտելով (հեռակա) Երևանի համալսարանի ասպիրանտուրան, 1963-1964 թվականներին ստաժիրովկա է անցել Մոսկվայի Մաքսիմ Գորկու անվան համաշխարհային գրականության ինստիտուտում։ 1964-1966 թվականներին ռուս գրականություն է դասավանդել Երևանի Վալերի Բրյուսովի անվան ռուսաց և օտար լեզուների մանկավարժական ինստիտուտում։ 1967 թվականից աշխատել է ՀՀ ԳԱԱ գրականության ինստիտուտի գրական կապերի բաժնում որպես ավագ գիտաշխատող։ 1965 թվականին «Կ. Պաուստովսկին նովելիստ» թեմայով դիսերտացիա է պաշտպանել և ստացել բանասիրական գիտությունների թեկնածուի աստիճան։ 1978 թվականին «Հայկական ռեալիզմը և ռուս գրականությունը փորձը» թեմայով դիսերտացիա է պաշտպանել և ստացել բանասիրական գիտությունների դոկտորի աստիճան։
Ռուսերեն առանձին գրքով լույս են տեսել նրա «Կ. Պաուստովսկին նովելիստ» (Մոսկվա, 1969), «Հայկական ռեալիզմը և ռուս գրականության փորձը» (Երևան, 1977), «Գրականության շարժումը։ Հոդվածներ» (Երևան, 1985) մենագրությունները։
Հայերենից ռուսերեն է թարգմանել Ավետիք Իսահակյանի, Սերո Խանզադյանի, Վարդգես Պետրոսյանի, Հայկ Վարդանյանի, Ռաֆայել Արամյանի, Պերճ Զեյթունցյանի ստեղծագործությունները։


== Մրցանակներ ==
2003 թվականին արժանացել է Հայաստանի գրողների միության Լ. Մկրտչյանի անվան և Հայ-ռուսական համալսարանի մրցանակներին՝ «Հայաստանը ապրում է հզոր հոգում» գրքի համար։


== Հայերեն երկերի մատենագրություն ==
Գրականությունը և ժամանակը։ Սովետահայ գրականության զարգացման հարցեր (ժողովածուի հոդվածներից մեկը գրել է Ե. Ալեքսանյանը), Երևան, ՀՍՍՀ ԳԱ, 1980, 360 էջ։


== Ծանոթագրություններ ==